**ΤΜΗΜΑ ΑΓΩΓΗΣ ΚΑΙ ΦΡΟΝΤΙΔΑΣ ΣΤΗΝ ΠΡΩΙΜΗ ΠΑΙΔΙΚΗ ΗΛΙΚΙΑ – Σ.Δ.Ο.Κ.Ε**

**ΟΔΗΓΙΕΣ ΠΡΟΣ ΥΠΟΨΗΦΙΟΥΣ ΚΑΤΑΤΑΚΤΗΡΙΩΝ ΕΞΕΤΑΣΕΩΝ**

* Λαμβάνοντας υπόψη τις παρούσες δυσμενείς συνθήκες λόγω COVID-19, την προστασία της υγείας τόσο των μελών της ακαδημαϊκής κοινότητας όσο και των πολιτών, την εκάστοτε ισχύουσα ΚΥΑ, η είσοδος στο Πανεπιστήμιο θα γίνεται αποκλειστικά με την επίδειξη **Πιστοποιητικό Εμβολιασμού, Πιστοποιητικό Εμβολιασμού ή Rapid 48 ωρών στα πλαίσια**.
* H ταυτοποίηση κάθε υποψηφίου/ας πραγματοποιείται με την επίδειξη **δελτίου αστυνομικής ταυτότητας ή άλλου επίσημου δημοσίου εγγράφου που φέρει φωτογραφία του/ης**.
* Κατά την πρώτη μέρα των εξετάσεων οι υποψήφιοι υποχρεούνται να προσέρχονται στον χώρο των εξετάσεων **μία (1) ώρα νωρίτερα**. Τις υπόλοιπες ημέρες υποχρεούνται να προσέρχονται στον χώρο των εξετάσεων μισή ώρα (30 λεπτά) νωρίτερα.
* Η διάρκεια της εξέτασης είναι **δύο (2) ώρες**.
* Οι υποψήφιοι/ες οφείλουν να γράφουν αποκλειστικά με **μπλε** ή **μαύρο** μελάνι. Η χρήση μελάνης άλλου χρώματος ή οποιοδήποτε άλλο στοιχείο αναγνώρισης αποκλείουν το γραπτό από την βαθμολόγηση.
* Κάθε υποψήφιος/α που εγκαταλείπει την αίθουσα, παραδίδει το γραπτό του και δεν έχει δικαίωμα να επανέλθει για τη συνέχιση της εξέτασης. Κατ’ εξαίρεση και μόνο για λόγους υγείας επιτρέπεται ολιγόλεπτη εγκατάλειψη της αίθουσας μόνο με τη συνοδεία επιτηρητή.
* Οι υποψήφιος/ες δεν επιτρέπεται να εισέλθουν στην αίθουσα των εξετάσεων έχοντας μαζί τους βιβλία, τετράδια, σημειώματα, κινητά τηλέφωνα ή άλλου είδους ηλεκτρονικές συσκευές, εκτός από αυτά που επιτρέπονται σύμφωνα με τις οδηγίες της Επιτροπής Κατατάξεων. Οποιαδήποτε άρνηση παράδοσης τέτοιου είδους αντικειμένων κατά τον προβλεπόμενο έλεγχο πριν την είσοδο στην αίθουσα, συνεπάγεται απαγόρευση εισόδου στον/ην υποψήφιο/α.
* Ο/η εξεταζόμενος/η που έχει μαζί του σημειώσεις σχετικές με το εξεταζόμενο μάθημα ή αντικείμενο άλλο από αυτά που επιτρέπονται ή αντιγράφει ή αποπειράται να αντιγράψει ή χρησιμοποιεί κάθε είδους μέσο υποκλοπής ή συνεργεί στην τέλεση τέτοιων πράξεων, αποκλείεται από την εξέταση του συγκεκριμένου μαθήματος.
* Σε περίπτωση που ο/η υποψήφιος/α αναγράφει στο δοκίμιο απρεπείς εκφράσεις, το δοκίμιο αποκλείεται από τη διαδικασία βαθμολόγησης.
* Ο/η υποψήφιος/α παρακωλύει με οποιονδήποτε τρόπο την ομαλή διεξαγωγή της εξέτασης, αποκλείεται από την εξέταση του συγκεκριμένου μαθήματος.
* Στο γραπτό δοκίμιο, οι ενδείξεις με τα ατομικά στοιχεία του υποψήφιου ελέγχονται από τους επιτηρητές και καλύπτονται από τον ίδιο τον υποψήφιο με την ευθύνη των επιτηρητών κατά τρόπο απόλυτο και αδιαφανή κατά την παράδοση του γραπτού στην Επιτροπή Κατατάξεων που είναι υπεύθυνη για την ασφάλεια τους. Δεν επιτρέπεται να παραδοθούν τα δοκίμια στους δυο βαθμολογητές ταυτόχρονα ή στον δεύτερο βαθμολογητή πριν να έχει καλυφθεί ο βαθμός του πρώτου βαθμολογητή.
* Δεν επιτρέπεται η επανεξέταση ή αναθεώρηση των γραπτών δοκιμίων των υποψηφίων.
* Οι υποψήφιοι/ες έχουν δικαίωμα πρόσβασης στα γραπτά δοκίμιά τους. Η διαδικασία περιλαμβάνει χορήγηση σε αυτούς αντιγράφου/ων των γραπτών κατόπιν εγγράφου αιτήματος.